**Tisztelt Erkel Ferenc Úr!**

**Igazán megtisztelő számomra, mikor a levelét olvasva, ismét felkért szövegkönyvírónak, a Bánk bánhoz. Egy igazán fenséges darab, és az
Ön csodálatos majdani zenéje még magasabbra emelheti ezt a valóban említésre méltó darabot.**

**Legnagyobb méltósággal elolvastam Katona József drámáját, amely igazán lenyűgözően grandiózus mű. Viszont engedtesse meg, hogy javasoljak pár változtatást.**

**Elsőként Melinda halálát említeném meg. Egy színház (főként egy leendő operáknak szentelt épület) számára elsődleges szempont a biztonság, így abba az irányba futott töprengésem, hogy hogyan is lehetne füstöt vagy tüzet mutatni egy előadásban. Ám sajnos arra jutottam, hogy színpadon tűz semmiféleképpen sem gyújtható, (emlékezzék csak a nagy angol bárd, Shakespeare úr színházának sorsára) hiszen egy balul végzett mozdulat elég ahhoz, hogy az emberek fejvesztve meneküljenek, és hamuvá égjen mind díszlet, mind épület. Ezért azt vetném fel Önnek, ennek a kellemetlenségnek a megelőzésére, mi lenne, hogyha a folyó nyelné el Bánk hitvesét, mert ez úgy vélem, kivitelezhetőbb volna.**

**Második ötletem ismételten Melinda körül forgott. Viszont most fivéreit hoznám szóba, mert úgy vélem az egy merész felvetés lesz, amit most kínálok Önnek, de gondoljon bele, mi volna, ha azok nem jelennének meg a mű során? Úgy jobban kibontakozhat Melinda körül a konfliktusrendszer és a cselekménynek szála is egyszerűbbé válhat.**

**Lényegében a többi karakter is jobban árnyalható és megismerhető lesz, mert végeredményben is, adunk abból az időből a többi karakternek, amit Mikhálnak és Simonnak szánnánk. Nem beszélve arról, hogy testvérei nélkül Melinda árvább jellemmé válik, s jobban kiszolgáltatottabbja lesz Ottónak s az udvari intrikának.**

**Utolsó ötletként felhoznám Izidóra alakját is, hasonló elképzeléssel gondolok róla, mint Melinda bátyjairól, ugyanis ha történetesen nem jelenne meg ő sem, akkor Gertrudis királyné bizalmasainak száma is lecsökkenné, valamint Bánk sem számíthat az udvarhölgy által megtudott információkra Ottó ténykedésével kapcsolatosan. Így Bánk mind inkább magára maradna kétségeivel, vívódásaival, ezzel fokozódhatnának az érzelmei, amely dramaturgiai helyzetben alkalmas lehet egy kiváló nagyária őszinte előadására.**

**Egyelőre ennyivel zárnám a javaslataimat, ezek voltak személyemnek legmeghatározóbb észrevételei. Ezt a hármat vetném fel tehát Önnek megfontolásra, tisztelettel kérem, gondolja át. Mindazonáltal arra kérném fel Komponista urat, hogy könnyedség érdekében, légyen oly szíves, és üljünk össze két személyben. Az időpontot és a helyszínt teljes mértékben Önhöz igazítom, ne szabjon határt a találkozás feltételeinek, ahogy a műben sem a képzeletnek.**

**Mélységes tisztelettel:**

**Egressy Béni**

**Pest, 1850. szeptember 9.**